ເວັ​ບ​ໄຊ້​ ​ຂອງ 3 ສື່​ມວນ​ຊົນ​ໃຫຍ່​ ສຫລ ​​ຖືກ​​​ໂຈມ​ຕີ
ໜັງສືພິມ Washington Post ​ໂທລະພາບ CNN ​ແລະວາລະສານ Time ຖືກໂຈມ​ຕີ ​ແລະ ມີການປ່ຽນ​ລິງ​ຄ໌ບາງຢ່າງ​ ໄປ​​ໃສ່​​ເວັບ​ໄຊ​ ກອງທັບ​ອີ​ເລັກ​ໂທຣນິກຂອງ​ຊີ​ເຣຍ.
ເວັບໄຊ ສື່ມວນຊົນໃຫຍ່ສາມແຫ່ງຂອງສະຫະລັດ ໄດ້ຖືກໂຈມຕີ ເຈາະເອົາຂໍ້ມູນ ໂດຍພວກສະໜັບສະໜຸນ ປະທານາທິບໍດີຊີເຣຍ ທ່ານ Bashar al-Assad ໜັງສືພິມ Washington Post ໂທລະພາບ CNN ແລະວາລະ ສານ Time ກ່າວໃນວັນພະຫັດວານນີ້ວ່າ ພວກໂຈມຕີ ໄດ້ປ່ຽນ ລິງບາງຢ່າງ ໄປໃສ່ເວັບໄຊຂອງກອງທັບອີເລັກໂທຣນິກຂອງຊີ ເຣຍ ຊຶ່ງເປັນກຸ່ມສະໜັບສະໜຸນນະໂຍບາຍຂອງປະທານາທິບໍ ດີ Assad ສື່ມວນຊົນທັງ 3 ກ່າວວ່າ ເຂົາເຈົ້າໄດ້ເອົາມາດຕະ ການປ້ອງກັນແລະໄດ້ຍົກຍ້າຍ ສິ່ງທີ່ເຮັດໃຫ້ໜ້າຂ່າວຂອງເຂົາ ເຈົ້າ ຖືກນໍາພາໄປລິງຄ໌ໃສ່ເວັບໄຊອື່ນ ກອງທັບອີເລັກໂທຣນິກຊີເຣຍໄດ້ອ້າງເອົາຄວາມຮັບຜິດຊອບໃນການໂຈມຕີທີ່ວ່ານີ້ໃນການ ຖະແຫຼງຜ່ານທາງ Twitter ພວກທີ່ຖືກໂຈມຕີແລະກຸ່ມທີ່ອ້າງເອົາຄວາມຮັບຜິດຊອບກ່າວວ່າ ການ ເຂົ້າໄປຫາເວັບໄຊຕ່າງໆ ແມ່ນມີຂຶ້ນໂດຍຜ່ານການໂຈມຕີຕໍ່ການບໍລິການ ທີ່ເອີ້ນວ່າ Outbrain ທີ່ເຮັດວຽກຢ່າງໃກ້ຊິດກັບອົງການຂ່າວຕ່າງໆນັ້ນ ໃນຕົ້ນອາທິດນີ້ກອງທັບອີເລັກໂທຣນິກຂອງຊີເຣຍກໍໄດ້ອ້າງເອົາຄວາມຮັບຜິດຊອບໃນການ ໂຈມຕີ Facebook ແລະບັນຊີ Twitter ຂອງໜັງສືພິມ New York Post